
Jida lingvo 


La jida lingvo (jide [jidiŝ]), judgermana lingvo 
aŭ Jido, ankaŭ la novjuda lingvo en traduko de 
ruslingva Zamenhofa verko^, estas lingvo de la 
aŝkenazoj, judoj venintaj el Germanio kaj vivintaj en 
orienta kaj meza Eŭropo. Laŭtipe, ĝi estas germana 
lingvo (mezgermana dialekto); tamen, multaj 
judgermanaj vortoj venis el la hebrea kaj slavaj 
lingvoj . La radiko jid- devenas de la judgermana vorto 
jid (judo). 

Judgermana lingvo 


&>T>[jidiŝ] 

Parolata en 

Israelo, Argentino, Aŭstralio, 
Belorusujo, Belgujo, Kanado, 
Estonujo, Hungarujo, Latvujo, 
Litovujo, Moldavujo, Panamo, 
Pollando, Puerto-Riko, Rumanujo, 
Rusujo, Sud-Afriko, Ukrainujo, 
Urugvajo, Usono (precipe Nov- 
Jorko) 

Parolantoj 

3 milionoj (215 000 en Israelo) 

Skribo 

modifita hebrea 

Hindeŭropa lingvaro 

Oficiala statuso 

Reguligita de Yivo Institute for Jevvish Research 

Angla nomo 

Pli detalaj informoj troveblas en artikolo Jida ortografio. 


Jido uzas adaptaĵon de la hebrea alfabeto. 


Judgermanaj literoj kompare kun la hebreaj 

Klarigo pri la koloroj 
Judgermane Hebree 

hebrea kaj ne judgermana 


Noto: La ordo de la literoj en ĉi tiu tabelo estas ne tute alfabeta. 
Kelkaj literoj estas permutitaj por apudigi proksimajn sonojn. 

La germana atako de silabkomenca vokalo (glota halto, 
Knacklaut). Ekz-e ĵin /un/ (kaj), ]'N /in/ (en) 

Literoj uzataj por transskribi hebreaĵojn 

Historio 


Nuntempe la judgermana lingvo malaperas iom post iom el la ne- 
ortodoksa socio, ĉar nun estas malpli da socia bezono paroli ĝin ol 
antaŭe. En la ortodoksa juda socio la judgermana lingvo estas vivanta 
ĉe parto de la plej religie ekstremaj grupoj. Tamen, la jida iomete 
postvivas per aliaj lingvoj. La usona angla lingvo havas multajn jidajn 
vortojn (ekz-e bobkes, chutzpah, kibbitz, maven, shmuck, shlep, 
shlemiel, shtup, toches ). Ofte, tiaj jidaj vortoj havas fiajn signifojn, kiuj 
estas pli akceptataj en la angla. 

Ĝis la dudeka jarcento, Jido estis la plej grava juda lingvo por literaturo 
kaj kulturo. Antaŭ la dua mondmilito, la lingvo havis pli ol dek 
milionoj da parolantoj. Tamen, la lingvo nun malrapide mortadas; 
havante nur tri milionojn da parolantoj, la plejparto inter kiuj estas 
maljunaj. Por tio estas ĉefe tri kaŭzoj: 

■ La amasmurdado ordone de Adolf Hitler de milionoj da judoj 
(Holokaŭsto), inter kiuj la plejparto estis jidoparolantoj, grave 
malfortigis la parolantaron de la lingvo. 

■ Poste, por batali kontraŭ la malkompreno kiu kondukas al 
antisemitismo, multaj judoj klopodis proksimiĝi al la kulturo de la 

lando, en kiu ili vivis. Do, ekzemple, hodiaŭaj judoj en Usono plejofte parolas nur angle, en 
Francujo france, ktp., kvankam cent jarojn antaŭe ili parolus ĉefe judgermane, kaj nur due la 
lokan nacian lingvon. 

■ La juda regno de Israelo, kiu estis kreita post la milito por ke judoj havu sian propran landon, 
oficialigis la modernan hebrean, sed ne la judgermanan. Tial la hebrea iĝis la ĉefa kultura 
lingvo de la judoj, kaj la judgermana estis nur kultura restaĵo de la aŝkenazoj. 

Tamen, jidoŝatantoj esperas. Israelo nun interesiĝas pri la estonteco de la lingvo, kaj organizaĵoj en tiu lando 
kaj en Usono klopodas konservi ĝin. Sed pli grava por la estonteco de la lingvo estas tio, ke iuj judaj sektoj 
preferas vivi aparte (eĉ en Israelo), parolas jide, uzante la hebrean nur por la religio. Sed ilia ĉiutaga uzo de 



Afiŝo en Jido. Kreito en Usono 
dum la Unua mondmilito. 
























la Jido estas ankaŭ, por ili, parto de ilia religia memo. Do oni povas kredi, ke dum tiuj sektoj vivos, la 
judgermana lingvo plu estos parolata en la mondo, kvankam neniam kiel la granda kultura kaj literatura 
lingvo, kia ĝi estis en la tempo, kiam ĝi estis la ĉefa lingvo de la juda klerularo. 

L. L. Zamenhof bone scipovis la judgermanan lingvon, kiun li uzis infanaĝe, tre verŝajne parolante kun sia 
patrino. Li publikigis gramatikon de Jido (http://katalogo.uea.org/katalogo.php?inf=678) (ISBN 951-9005- 
48-X). 


Jidiŝujo 


Jidiŝujo aŭ Jidlando — en la angla Jiddishland signas la regionojn en kiuj estis parolata la jida — aŭ 
judgermana — lingvo. En tio la nocio estas komparebla al nia Esperantujo. 

La judgermana lingvo estis parolata en Germanio - de kie ĝi devenas -, krome ĉefe en Ĉeĥio, Pollando, la 
baltaj landoj Estonio, Latvio kaj Litovio, en Ukrainio, Belarusio kaj Rusio, de la tie loĝantaj judoj. Ĝi estis, 
ĝis la dua mondmilito kaj la ekstermado de la judoj fare de la germanaj nazioj kaj ties surlokaj helpantoj, la 
ĉefa lingvo de la judoj mondvaste. 


La judgermana lingvo kiel ŝtata 


Pri la esperantaj nomoj 


Estas hezito pri la esperanta nomo de la lingvo. 

Formale la nomo judgermana lingvo estas tre bona: ĝi klare 
priskribas sian signifon kaj estas ĝuste formita laŭ la reguloj de la 
esperanta gramatiko. Tamen ial ĝi estas malpli ofte uzata de la 
koncernuloj, kiuj preferas diri Jido aŭ la jida lingvo. 

La termino jida lingvo estas iom pli ofte uzata, kvankam logike ĝi estas difekta. Ĝi estas formita laŭ la 
supraĵa analogio kun la franca lingvo, la rusa lingvo ktp; tamen tiuj lastaj implicas la interpreton la lingvo 
de la francoj, la lingvo de la rusoj ktp; la lingva nomepiteto estas rilatiga adjektivo, derivita de sunstantiva 
radiko. La analogio do postulas, ke la jida lingvo estu la lingvo de la jidoj. Kio do estu tiuj jidoj ? 


Blazono de Belorusa SSR (varianto 
de lajaroj 1926-1937) kun slogano 
surskribita en kvar lingvoj: belorusa, 
pola, rusa kaj judgermana 



■ Isaac Bashevis Singer, Nobel-premiito pri literaturo. 

■ Ŝolom Alejĥem 

■ I. L. Perec 

■ Mendele Mojĥer Sforim 


Famaj aŭtoroj verkintaj judgermane 


Dum la jaroj 1920-aj Jido estis unu el oficialaj lingvoj de Belorusa Soveta Socialisma Respubliko. Iam eĉ 
slogano "Proletarioj de ĉiuj landoj, unuiĝu!" estis surskribita sur blazono de ĉi tia ŝtato judgermane, same 
kiel beloruse, pole, ruse — aliaj oficialaj lingvoj de ĉi tia ŝtato. 


Same ĝi estis ŝtata en Ukraina Popola Respubliko en la jaro 1917. 


Judgermane jid estas judo ĝenerale, ne speciale aŝkenazo; ekz-e tia estas la persiano Mordeĥajo: 



























’D*rm iu»n i\yi\y UNu\yu9nn ivt i»n t*» n ivnyj pn 5 

iz geven a jid in der hojptŝtot ŝuŝan mit’n nomen mordĥaj 

En la kastelurbo Ŝuŝan estis judo, kies nomo estis Mordeĥaj 

(El «Ester» 2:5 en la judgermana (http://yiddish.haifa.ac.il/texts/yehoyes 

h/rev2004/ester.pdf)) 

Estus do iom konfuze atribui al jido la signifon aŝkenazo; kaj fakte ula uzo de jido en Esperanto ne ekzistas. 
Tial la adjektivo jida en «jida lingvo» estas difinebla nur per «rilata al la jida lingvo», kio formas mislogikan 
cirklon. 

Tial iuj (interalie, la PIV-oj) uzas la substantivan lingvonomon Jido, samkiel oni uzas la nomojn Sanskrito, 
Slavono, Volapuko, Esperanto. Tio estas senriproĉa logike, sed restas la malkohero inter la ula signifo de la 
fonta lingvo kaj ĝia nomo esperanta. Pli kohera (kaj pli internacia) estus la sporade reinventata nomo Jidiŝo. 

Tamen la vortoj jida, Jido, Jidiŝo ĉiuj egale prezentas fontetikan malfacilaĵon en sia unua silabo. La 
sonkombino /ji/ implicas frotan prononcon de /j/; tio estas ofta prononco en Esperanto, sed egale (aŭ eĉ pli) 
konvena realigo de /j/ estas la duonvokalo [I]; kaj la kombino [rido], [rida] estas malpli facila kaj klara; ĝi 
ĝene konfuzeblas kun la lingvonomo Ido (kaj ties adjektiva derivaĵo ida), sufiĉe aktuala por la esperantistoj. 

Frua propralingva nomo de la jida estis loŝn aŝknaz, "la aŝkenaza lingvo." Tio evitus la sonkonfuzon, sed ne 
uziĝas en Esperanto. 


Ĵurnalismaj komparoj inter la jida kaj Esperanto 


Ofte ĵurnalistoj aparte akcentas la komunajn kulturajn radikojn de la jida kaj Esperanto en la juda kulturo de 
orienta kaj centra EŭropoJ 4 l Foje Esperanto eĉ nomiĝis la "tutmonda jida"J 5 ^ 

Literaturo 


Gramatiko de la jida lingvo, Provo de gramatiko de la novjuda lingvo (de la ĵargono). Ludoviko Lazaro 
Zamenhof, Lerniloj alilingvaj, MAS, 2019. Origine en la rusa, la verko havis la titolon, kiu por ĉi tiu eldono 
fariĝis subtitolo. 


Eksteraj ligiloj 

■ Di Veltfun Yidish aŭdaj historioj en lajudgermana lingvo. (http://yiddish.haifa.ac.il/Stories.html) 

■ Judgermanaj radio-elsendoj el Aŭstralio. (http://www9.sbs.com.au/radio/language.php7langua 

Vidu ankaŭ 

1. t Provo de Gramatiko de Novjuda Lingvo (http://www.autodidactproject.org/esperanto2010/za 
menhof-yiddishl.html). 

3. t La sono ne ekzistas en la rusa. 

juda historio de Esperanto) de Steven G. Kellman el aŭgusto 2016 en laĵurnalo Forvvard (htt 
p://forward.com/culture/348344/the-secret-jewish-history-of-esperanto/) 

5. t ekzemple en la anglalingva artikolo "Esperanto, the vvorldvvide yiddish (Esperanto, la 

Elŝutita el "https://e 0 .wikipedia. 0 rg/w/index. php?title=Jida_lingvo&oldid=6990674" 

